
Danske X-Files? 

Myten om nazi-ufoerne 
Flyvevåbnet åbner UFO-arkiv 
Dansk ufo-forskning i fremtiden 


Kompasset er justeret 

Af Kim Møller Hansen 

Ved SUFOI's jubilæumskonference i november 2007 kunne Toke Haunstrup 
præsentere resultaterne af SUFOI's rapportarbejde - et arbejde, som igennem 
fem årtier er blevet udført af mange dygtige og energiske rapportoptagere i 
foreningen. Erfaringerne er dokumenteret i bogen »50 år med ufoer« (er 
udsolgt, men kan hentes som gratis e-bog), som bl.a. konkluderer, at: 

• beretninger er gengivelser af personlige oplevelser og er ikke „objektive 
vidnesbyrd" om det observerede 




• fejlperception er et udbredt fænomen, og kulturelle forestillinger har 
indflydelse på oplevelsen 

• antallet af identificerede sager ville være større, hvis der var adgang til 
den rette information, og det kan derfor ikke udelukkes, at en given ufo¬ 
observation ville kunne identificeres som et kendt fænomen 

• hver enkelt observationsberetning bør behandles som en unik beretning. 
På SUFOrs repræsentantskabsmøde den 22. marts 2009 blev det drøftet, 
hvordan foreningens formål og vision kunne nytænkes, således at formålet og 
visionen i langt højere grad afspejler konklusionerne i „50 år med ufoer", 
foreningens daglige virke og vores ønskelige mål for fremtiden. 
Rapportarbejdet har hjulpet os godt på vej til at have en meget kvalificeret og 
nuanceret mening om ufo-fænomenet, så i dag er SUFOI - hvilket også er 
UFO-Mails læsere og en stor del af offentligheden bekendt - i høj grad en 
forening, der har en mening om ufo-fænomenets oprindelse og årsag. Efter en 
god og meget konstruktiv debat kunne repræsentantskabet vedtage 
foreningens nye formål og vision. 

SUFOI's formål er: 

At bidrage til forståelsen af ukendte himmelfænomener gennem seriøs og 
kritisk indsamling og bearbejdning af kildemateriale (observationsberetninger > 
forsøgsresultater > bøger m.m.) samt at formidle viden om emnet ved 
publikationer , hjemmeside og anden udadvendt virksomhed. 

SUFOI's vision er: 


• at skabe fortrolighed med himlen, så flere kan identificere kendte 
himmelfænomener 

• at være foreningen, hvor observatører af ukendte himmelfænomener kan 
få hjælp til forståelsen af oplevelsen 

• at være foreningen, hvor man kan få information om ukendte 
himmelfænomener 

• at bruge vores viden til at give et balanceret syn på andre myteskabende 
fænomener 



SUFOI's ledelse kunne den 22. marts 2009 vedtage foreningens nye formål (det vi 
gør) og vision (det vi vil opnå), så vi er godt rustet til fremtidige udfordringer. Fra 
venstre mod højre ses Kim Møller Hansen, Per Andersen, Ole Henningsen, Inge 
Svane, Flemming O. Rasmussen, Jan Hansen og Toke Haunstrup. 

Nazi-ufoer og 
antityngdekraft 

Af Robert Sheaffer 

I årtier har der cirkuleret rygter om formodede „nazistiske 
flyvende tallerkner 1 ' angiveligt udviklet under Anden 
Verdenskrig, men dog for sent til at vende krigslykken. I nogle 
versioner af historierne brugte Hitler og nogle af hans top¬ 
officerer disse tallerkner til at flygte i til en base et sted på 
Antarktis, hvorfra de planlagde et comeback og endnu et forsøg 
på at erobre verden. Der er dog aldrig fundet et eneste bevis på, 
at de nazistiske tallerkner eksisterer - kun påstande og rygter. 
Nu bliver påstandene om nazi-tallerknerne støvet af igen, denne 
gang af den kendte konspirationsteori-forfatter Jim Marrs. 



Jim Marrs' første bog om konspirationsteorier hed »Crossfire: The Plot That 
Killed Kennedy«. Bogen blev en succes og hurtigt fulgt op af adskillige andre 
med konspirationsteorier om rumvæsner, hemmelige selskaber, psykologisk 
krigsførsel, „sandheden" bag 11. september og mange flere. Hans seneste bog 
er »The Rise of the Fourth Reich«, hvori han hævder, at fanatiske nazi¬ 
sympatisører i al hemmelighed fortsat arbejder på at skabe Det fjerde Rige i 
USA. 













Indtil videre er indholdet i »The Rise of the Fourth Reich« 
blot paranoid, politisk vrøvl, men Marrs har også andre 
interessante røverhistorier på tapetet. Han omtaler den 
berygtede hemmelighed, den såkaldte „Nazi bell"; (Die 
Glocke, Klokken), som angiveligt var energikilden i nazi¬ 
tallerknerne. „Klokken" blev første gang omtalt af 
ufologen Nick Cook i hans bog »The Hunt for Zero Point: 

Inside the Classified World of Antigravity Technology« fra 
2001. Som Marrs forklarede i et interview på 
hjemmesiden www.earthfiles.com: „ Den blev simpelthen kaldt Klokken, fordi 
det var et klokkeformet objekt. Dette objekt havde et ydre kammer og et indre 
kammer og skabte et elektromagnetisk energifelt, som blev sat til at rotere. 
Det ene lag roterede med uret, det andet mod uret. Ved at arbejde sådan 
øgede det energifeltets styrke og effektivitet. Denne proces skabte en højst 
ejendommelig effekt: Rundt omkring klokken enten blomstrede planter op og 
groede frodigt, eller de tørrede ind, visnede og døde; mennesker ville dø, hvis 
de kom for tæt på denne tingest." 

Forfatteren Jim Men „Klokken" kunne angiveligt også andet. 
Marrs påstår, at Den var ifølge rygterne udviklet på grundlag af 
nazisterne _ ad jkke-jordisk teknologi og blev forbundet med 
parapsykologisk tidsrejser, ufo-observationer osv. Marrs 
. . flk fortæller: „Nazisterne kom via remote viewing 

viden "foræret af (" f J ernskuen ") eller channeling („kanalisering") 
ikke-jordiske ' kontakt me d ikke-jordiske intelligensvæsner, 
intelligensvæsner. som ledte dem på sporet af eller ligefrem gav 

dem viden om teknologi, som var langt foran, 
hvad_ de aljierede kunne præstere." 

„Klokken" er i dag blevet et varmt emne blandt dem, der 
leder efter „Zero Point" fri energi, antityngdekraft osv. 
Ifølge Cook var „Klokken" omkring fire meter høj og tre 
meter i diameter. Den var sammensat af to hurtigt- og 
modsat-roterende cylindre fyldt med en rødviolet 
flydende metallignende substans, som formodentlig var 
meget radioaktiv og havde kodenavnet „Xerum 525". 

De videnskabsmænd og teknikere, som arbejdede på 
klokken og ikke døde af dens stråling, blev likvideret af 
SS mod slutningen af krigen, og apparatet blev flyttet til et ukendt sted. Den 
kan være taget om bord på en nazi-ubåd og sejlet til en hemmelig base på 
Antarktis. 

Cooks bog »The Hunt for Zero Point« er et 
klassisk eksempel på, hvordan man spinder et 
spændende net ud af ingenting. Han besøger 
steder (fx Area 51), hvor rygterne siger, at der 
finder hemmelig forskning i ufoer og 
antityngdekraft sted. Han skriver om, hvad han 
føler og forestiller sig, skønt han ikke afslører 
andet og mere end meget løse rygter. Han 
bringer en spændende historie om et indbrud på 
sit værelse i et hotel nær Edwards Air Force Base 
midt om natten udført af SWAT-lignende styrker, 
som truede ham med automatvåben. For 

derefter at komme med et antiklimaks - det var blot indbildning! 

Cook skriver, at Northrop Grumman B-2 stealthbomberen sandsynligvis er 
forsynet med et „elektrogravistisk fremdriftssystem", da en flyekspert har 
forsikret ham om, at flyets motorkraft ikke er nok til at få flyet i luften. Han 
konkluderer, at B-2'eren må anvende antityngdekraft-teknologi for at eliminere 
noget af dens vægt, hvis den skulle kunne lette. Samtidig fabulerer han lidt 
over, om der er en knap et sted på instrumentbrættet, så det er muligt at slå 
over på „antityngdekraft-flyvning'’ 



Northrop Grumman B-2 Spirit. Der er siden december 1983 leveret 21 
eksemplarer af dette „radarusynlige" bombefly til USAF med hjembase på 
Whiteman Air Force Base i Missouri. To B-2 bombefly fuldt bevæbnet med 
præcisionsangrebsvåben er lige så slagskraftige som 75 „normale" angrebsfly. 
Flyets specielle udseende har skabt grobund for mange fantasifulde teorier om 
dets fremdriftssystem og konstruktion. 

Foto: USAF 


Historien om nazi-klokken er blevet behandlet af et stort forum i American 
Antigravity (AAG), en gruppe, som interesserer sig for udvikling af udstyr og 
eksperimenter, hvor tyngdekraften ophæves. I AAG er nazi-klokken blevet 
udråbt til at være „Einsteins antityngdekraft", fordi John Dering, en fysiker som 
forsker i outrerede ting, mener, at ,den tyske forskning under Anden 
Verdenskrig havde til formål at udvikle en meget kraftfuld 
fremdriftsmekanisme med udgangspunkt i Einsteins forenede feltteori". 
Sidstnævnte påstås også at være på spil i Philadelphia-eksperimentet, som 





skulle have været et forsøg udført af den amerikanske flåde under Anden 
Verdenskrig, hvor en destroyer blev gjort usynlig og endda muligvis 
teleporteret til Norfolk og tilbage. Dering påstår, at han har set 
antityngdekraft-effekter, hvor kviksølv „faldt opad" i noget ukendt 
industriudstyr, og han gør sig tanker om, hvorvidt der kunne være brugt 
kviksølv i nazi-klokken. 

Igor Witkowski, en polsk journalist med speciale i militærteknologi, har skrevet 
en bog med titlen »Truth about the Wunderwaffe«, som er en af kilderne til 
Cooks påstande. Hvis man ønsker at læse disse eventyrlige afsløringer, vil 
hans bog lænse læseren for 80 US dollars (men ifølge AAG's hjemmeside, er 
den „pengene værd"). _ 

Joseph P. Farrell, forfatter til »The SS Brotherhood of the Bell« knytter nazi¬ 
klokken sammen med en påstået ufonedstyrtning i Kecksburg, Pennsylvania, i 
december 1965, stort set på grund af beskrivelsen af det nedstyrtede objekt. 
Kecksburg „ufo-styrtet" er med sikkerhed identificeret som „Ildkuglen over de 
store søer" (dvs. et kraftigt meteor) den 9. december 1965, observeret i 
mange stater og i Canada. Mange ufologer er imidlertid ikke motiverede for at 
lade fakta ødelægge en god historie. Ifølge Farrell blev Kecksburg klokke-ufoet 
senere set ved Wright-Patterson Air Force Base, som ifølge overleveringerne 
også modtog ligene af de døde aliens fundet ved Roswell. 

Farrells bog koster 17 US dollars, betydeligt mindre end Witkowskis og er et 
lige så godt køb, da begge bøger er lige intetsigende, hvad angår deres indhold 
af løse rygter og udokumenterede påstande. Farrell mener, at manglen på 
sikre beviser om Klokken skyldes, at „en eller anden et eller andet sted bruger 
alle til rådighed stående midler for at beskytte hemmelighederne omkring 
teknologien". Det er åbenbart sådan, at hvis du graver for dybt i 
hemmelighederne, vil en eller anden et eller andet sted sandsynligvis likvidere 
dig. 






Farrell antyder også, at når det drejer sig om Apollo-programmet, må „ der 
have været en skjult eller alternativ teknologi indbygget 
månelandingsfartøjet. Det var den teknologi', som fik det til at lette fra Månen", 
fordi „jeg kan rent ud sagt ikke se nogen tegn på, at en raket fik fartøjet til at 
lette fra Månen på de film, som blev taget, da fartøjet lettede. Det lignede ikke 
en acceleration fra en raket; det lignede blot et ,hop' og af sted fløj det - for 
mig lignede det en jævn hastighed". Men han indrømmer: „Jeg har faktisk ikke 
foretaget nogen målinger og heller ikke set efter, om det var tilfældet." 










Der er dukket endnu en 
forbløffende påstand op om 
antityngdekraft på Richard 
Hoaglands hjemmeside 
www.enterprisemission.com 
. Hoagland blev i sin tid 
berømt for sine påstande 
om „ansigtet på Mars". 

Hoagland påstår nu, at han 
afslører „von Brauns 50 år 
gamle hemmelighed": 

Da USA's første satellit 
Explorer I blev sendt i 
kredsløb i 1958, gik den ind 
i et kredsløb højere oppe 
end forventet - ikke som 
følge af dårlig kontrol med 
Jupiter C løfteraketten, men 
fordi en „antityngdekraft- 
effekt" på en eller anden 
måde påvirkede satellitten. 

Den amerikanske regering 
beordrede en „øjeblikkelig 
sløring" af denne 
opdagelse, og Hoagland er 

sa den første person i de D r . wernher Magnus Maximilian friherre von 

forgangne 50 ar, der kan Braun (23. marts 1912 - 16. juni 1977). 

afsløre det. 

I januar 1959 mislykkedes en sovjetisk månemission, og månesonden fløj forbi 
Månen og gik i kredsløb om Solen. Også her var årsagen antityngdekraft- 
effekter. 

To måneder senere opsendte USA Pioneer 4, som også fløj forbi Månen. 
Tilsyneladende stoppede antityngdekraft-kræfterne med at plage satellitter 
opsendt efter 1960, antageligt fordi von Brauns opdagelser gjorde NASA i 
stand til at kompensere for dem. 

Når det drejer sig om fotos af nazi-tallerkner er der gennem årene ikke dukket 
nogen op - kun tegninger. Mange af disse tegninger kan ses 

påwww. eyepod.org/Nazi-Disc-Photos.html. Vurder selv, om de kommer fra et 
nyligt åbnet hemmeligt nazi-arkiv eller fra billedredigeringsprogrammet 
Photoshop. 










Robert Sheaffer er skribent i Skeptical Inquirer (www.csicop.org) og har 
hjemmesiden www.debunker.com. 


Kilde: 

Skeptical Inquirer vol. 33, nr. 1, 2009 
Oversættelse: -for & kmh 

Læsertilbud 

Er der noget hold i alle de rygter og historier om nazi-ufoer, som gang på gang dukker 
op? Kevin McCIure har sporet nazi-rygterne helt tilbage til deres kilder og fundet frem til, 
hvad der ser ud til at være den ultimative sandhed bag historierne. Læs mere om 
bogen The Nazi UFO Mythos. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 










